Die pad na ŉ laekoolhidraat dieetMy Low Carb-Kombuis, uitgegee deur Quivertree Publikasies. Ons onderskat ons kinders. Hulle hou van verskillende smake, kleure en teksture. So sê sjef en kosskrywer, Vickie de Beer, wat reeds 13 jaar betrokke is by die ontwikkeling van voedsame resepte. Haar boek, My low carb-kombuis, is gebore uit ŉ leefstylverandering vir haar gesin toe haar seun, Lucca, met tipe 1-diabetes gediagnoseer is. Ons het haar ŉ paar vrae oor een van die grootste vyande vir ons gesondheid gevra: suiker. Is suiker regtig so sleg vir ons? Ja. Suiker maak ons siek. Ons het nog nooit in die geskiedenis van die mensdom daagliks soveel suiker ingeneem nie. Onthou: verfynde, verwerkte koolhidrate soos rys, meel (bruin en wit), pasta, brood en aartappels word ook onmiddelik in die bloed na glukose omgeskakel. Dit reageer dieselfde as suiker in die bloed. Die konstante hoë inname van dié kosse en suiker veroorsaak verhoogde glukosevlakke in die bloed, wat lei tot verhoogde insulien- en leptienvlakke en uiteindelik insulien en leptienweerstandigheid. Dit kan lei tot tipe 2-diabetes en hartsiektes. Hoekom het jy Low Carb Solution for Diabetics geskryf? Ons seun, Lucca, is met tipe 1-diabetes gediagnoseer toe hy 8 jaar oud was. Hoewel ons alles gedoen het wat dokters en dieetkundiges vir ons voorgeskryf het (en sy gemiddelde bloedsuikervlakke goed was) kon ons nooit regtig die onstabiele hoë en laë suikers heeltemal onder beheer kry nie. Dit was wat Lucca permanent laat sleg voel het en ook soms angstig gemaak het. Nadat ons verfynde, wit koolhidrate, wat suiker insluit, uit ons dieet gesny het, het Lucca se suiker baie meer stabiel geraak en het hy ook nie meer angs ervaar nie. Low Carb Solution for Diabetics vertel van ons pad, as gesin, na ŉ laekoolhidraatdieet. Dit verduidelik ook hoe om tipe 1 Diabetes te verstaan en beter te bestuur, deur baie praktiese raad wat ons deur die jare opgebou het. Al ons gunsteling laekoolhidraat-resepte is in ook in die boek saamgevat. Kort op die hakke van LCSD het My Low carb kombuis verskyn. Hierdie boek is geskryf omdat soveel mense gevra het vir raad en resepte oor laekoolhidrate, maar aangesien hulle nie diabetes het nie, het hulle nie in LCSD belanggestel nie. Dit verduidelik ook hoekom suiker ons siek maak en vertel hoe die laekoolhidraatdieet die res van ons gesin bevoordeel het. Ons het intussen ook weer ŉ hele klomp nuwe resepte uitprobeer, wat saam met ou staatmakers in die boek saamgevat is. Low Carb Solution for Diabetics vertel van die pad, as gesin, na ŉ laekoolhidraatdieet. Uitgegee deur Quivertree Publikasies. Eenergievlakke Baie suiker in die dieet veroorsaak onstabiele bloedsuiker. Na ŉ baie hoë suikervlak, val jou suikervlakke skielik en dit laat jou sleg en tam voel. Dit beinvloed jou energievlakke, produktiwiteit en konsentrasie. As jou kinders hul dag met ŉ bakkie graanvlokkies met suiker en ŉ vrugtesap begin, is die kanse baie groot dat hulle nog voor kortpouse moeg en vaak gaan voel. Dit beteken hulle kan nie na behore konsentreer in die klas nie. Dit kan ook lei tot ŉ hiperaktiewe kind en ŉ kind wat voorkom of asof hulle aan aandagafleibaarheid ly. Kan suiker tipe 2-diabetes veroorsaak? Ja, dit is die grootste oorsaak van tipe 2-diabetes. Jy moet eers ŉ genetiese geneigdheid hê vir diabetes, maar soos hier bo genoem, veroorsaak die konstante hoë inname van dié kosse en suiker verhoogde glukosevlakke in die bloed, wat lei tot verhoogde insulien en leptienvlakke en uiteindelik insulien- en leptienweerstandigheid, wat kan lei tot tipe 2-diabetes en hartsiektes. Koswysheid Almal moet koolhidraat- bewus raak. Jy, jou kinders en jou ouma kan eenvoudig net nie meer bekostig om elke dag, drie tot 4 keer per dag, verwerkte, verfynde koolhidrate en suikers te eet nie. Daar is baie wetenskaplike navorsing wat bewys dat dit nie net diabetes, ADD, ADHD, bloedvatsiektes en hartsiektes veroorsaak nie, maar dat verhoogde suikervlakke en daarmee saam, verhoogde insulienvlakke, ook met Alzheimer’s en dementia verbind word. Kleur op die bord Ons onderskat ons kinders – hulle hou van verskillende smake, kleure en teksture. Ons gee net te vinnig op. Sodra ŉ kind sê hulle hou nie van iets nie, bied ons dit net nie meer aan nie. Gee vir jou kinders ŉ verskeidenheid groente op hul borde en hou aan om dit elke dag aan te bied. Jy hoef nie daaroor te baklei of eers ŉ opmerking daaroor te maak nie. Na twee weke sal jy sien hulle eet van alles. Ek probeer elke kleur op die bord sit: Hier is een van Vickie se suikerslimhappies.